Lilioceris lilii

Lilioceris lilii Chrysomelidae familiako kakalardoa da, zientziarako Scopolik 1763an deskribatu zuena. Europan, Asian eta Afrika iparraldean hedaturik dago. Euskal Herrian ere aurkitzen da.

 Deskribapena 
Kakalardo txikia da, 6-9 mm neurtzen dituena. Pronotoa eta elitroak gorri biziak ditu, burua, antenak eta hankak beltzak dira. Hankak eta antenak nahiko luzeak dira, gorputzarekiko.

 Habitata 
Izen zientifikoak adierazten duenez Liliaceae familiako loreetan aurkitzen da. Haietaz elikatzen da eta izurri kontsideraturik dago klima epeletako landaketatan.

 Bizi zikloa 
Helduak toki fresko hezeetan aurkitzen dira. Emeak 450 arrautza inguru jartzen ditu hostoen azpialdean dozena bat inguruko multzotan. Arrautzak gorrixkak edo marroiak izan ohi dira. Aste bat edo bira beldar marroi-horixkak jaiotzen dira. Hostoen azpialdea jaten hasten dira eta ondoren landarearen gainerako ataletara joaten dira landarea nabarmen kaltetuz.

Pupa landarearen oinarrian eratzen dute eta 20 egun pasa ondoren ateratzen da heldua.

Ziklo bat baino gehiago osa ditzakete urte berean.

 Iruditegia 

 Erreferentziak 

 Kanpo estekak 

Kategoria:Chrysomelidae
Kategoria:Euskal Herriko koleopteroak